ddrg/super_eurlex huggingface dataset:
(9)

Zato Komisija meni, da so cilji, vključeni v načrte izvedbe, ki so jih pripravili Združeno kraljestvo in Irska glede UK-IR FAB, Danska in Švedska glede DK-SE FAB, Poljska in Litva glede Baltic FAB ter Estonija, Finska in Latvija glede NEFAB, skladni z vseevropskimi cilji uspešnosti na vseh štirih ključnih področjih uspešnosti. Poleg tega Komisija meni, da so cilji, ki so jih predložili Belgija, Luksemburg, Francija, Nemčija in Nizozemska glede FABEC, Avstrija, Hrvaška, Češka, Madžarska, Slovaška in Slovenija glede FABCE, Ciper, Grčija, Italija in Malta glede Blue Med FAB, Bolgarija in Romunija glede Danube FAB ter Portugalska in Španija glede SW FAB, skladni z vseevropskimi cilji uspešnosti na ključnih področjih uspešnosti glede varnosti in okolja. Komisija tudi meni, da so cilji, ki so jih predložili Ciper, Grčija in Malta glede Blue Med FAB, Bolgarija in Romunija glede Danube FAB, Hrvaška, Češka, Slovenija in Madžarska glede FAB CE ter Portugalska in Španija glede SW FAB, skladni z vseevropskimi cilji uspešnosti na ključnem področju uspešnosti glede stroškovne učinkovitosti. Zato v zvezi z vsemi navedenimi cilji ni treba izdati priporočil, naj zadevni nacionalni nadzorni organi predlagajo revidirane cilje. V zvezi s cilji, ki so jih predložile navedene države članice in niso skladni z ustreznimi vseevropskimi cilji uspešnosti, je Komisija izdala priporočila, kakor je določeno v Izvedbenemu sklepu Komisije C(2015)1263 o neskladnosti ciljev.
1.

Komisije je pooblaščena za pogajanja z Republiko Senegal in če je to potrebno ter ob upoštevanju točke 3 te priloge za odobritev sprememb Protokola,, glede naslednjih vprašanj: (a) revizija ribolovnih možnosti in določitev novih ribolovnih možnosti v skladu s točko (a) odstavka 3 člena 7 Sporazuma ter s členoma 6 in 7 Protokola; (b) sklep o oblikah sektorske podpore v skladu s točko (b) odstavka 3 člena 7 Sporazuma in s členom 4 Protokola; (c) pogoji (vključno s tehničnimi specifikacijami in načini), opravljanja ribolova s strani ribolovnih plovil Unije v skladu s točko (c) odstavka 3 člena 7, Sporazuma in Prilogo k Protokolu.
(1)

Kjotski protokol k Okvirni konvenciji Združenih narodov o spremembi podnebja (v nadaljnjem besedilu: Kjotski protokol) je začel veljati 16. februarja 2005 in vsebuje pravno zavezujoče obveznosti za zmanjšanje emisij v svojem prvem ciljnem obdobju od leta 2008 do leta 2012 za pogodbenice, navedene v Prilogi B h Kjotskemu protokolu. Unija je s Sklepom Sveta 2002/358/ES (1) odobrila Kjotski protokol. Unija in njene države članice so Kjotski protokol ratificirale in se strinjale, da bodo svoje obveznosti iz prvega ciljnega obdobja izpolnjevale skupaj. Islandija je Kjotski protokol ratificirala 23. maja 2002.
(3)

Ta pogajanja so se uspešno zaključila in Sporazum o znanstvenem in tehnološkem sodelovanju med Evropsko unijo in Ferskimi otoki, ki Ferske otoke pridružuje k okvirnemu programu za raziskave in inovacije (2014–2020) – Obzorje 2020 (v nadaljnjem besedilu: Sporazum) bi bilo treba podpisati in ga do zaključka postopkov, potrebnih za njegovo sklenitev, začasno uporabljati –
(3)

Na priporočilo poveljnika civilne operacije in glede na to, da je EUCAP Sahel Mali dosegla začetno operativno zmogljivost, bi se morala misija začeti 15. januarja 2015, in bi se morala izvajati 24 mesecev.
2.

Vstavi se naslednji člen 3a: „Člen 3a Načrt izrednih ukrepov 1. Vsaka država članica do 31. decembra 2016 pripravi načrt, v katerem določi ukrepe, ki se v skladu s členi 4 do 6a in členi 9 do 13a sprejmejo na njenem ozemlju v primeru potrjene navzočnosti ali suma navzočnosti zadevnega organizma (v nadaljnjem besedilu: načrt izrednih ukrepov). 2. V načrtu izrednih ukrepov je določeno tudi naslednje: (a) vloge in odgovornosti organov, vključenih v navedene ukrepe, in enotnega organa; (b) en ali več laboratorijev, posebej odobrenih za testiranje zadevnega organizma; (c) pravila glede obveščanja o navedenih ukrepih med zadevnimi organi, enotnim organom, zadevnimi poklicnimi izvajalci dejavnosti in javnostjo; (d) protokoli, ki opisujejo metode vizualnih pregledov, vzorčenja in laboratorijskih testov; (e) pravila glede usposabljanja osebja organov, vključenih v navedene ukrepe; (f) minimalna sredstva, ki se dajo na voljo, in postopki, s katerimi se dajo na voljo dodatna sredstva v primeru potrjene navzočnosti ali suma navzočnosti zadevnega organizma. 3. Države članice ocenijo in po potrebi revidirajo svoje načrte izrednih ukrepov. 4. Države članice Komisiji na njeno zahtevo predložijo načrte izrednih ukrepov.“
(4)

Varnostni svet Združenih narodov je 2. septembra 2015 sprejel RVSZN 2237 (2015) v zvezi z Liberijo o odpravi ukrepov glede potovanj in finančnih ukrepov iz odstavka 4 RVSZN 1521 (2003) in iz odstavka 1 RVSZN 1532 (2004) ter o podaljšanju embarga na orožje za vse nevladne subjekte in posameznike, ki delujejo na ozemlju Liberije, do 2. junija 2016.
SL Uradni list Evropske unije L 196/23

IZVEDBENI SKLEP KOMISIJE (EU) 2015/1214

z dne 22. julija 2015

o vzpostavitvi Evropskega portala naložbenih projektov in določitvi njegovih tehničnih specifikacij

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2015/1017 Evropskega parlamenta in Sveta z dne 25. junija 2015 o Evropskem skladu za strateške naložbe, Evropskem svetovalnem vozlišču za naložbe in Evropskem portalu naložbenih projektov ter o spremembi uredb (EU) št. 1291/2013 in (EU) št. 1316/2013 – Evropski sklad za strateške naložbe (1) ter zlasti člena 15(1) Uredbe,

ob upoštevanju naslednjega:

(1) Uredba (EU) 2015/1017 Komisiji nalaga odgovornost za vzpostavitev Evropskega portala naložbenih projektov ob podpori Evropske investicijske banke (EIB).

(2) Določiti bi bilo treba tehnične specifikacije Evropskega portala naložbenih projektov –

SPREJELA NASLEDNJI SKLEP:

Člen 1

Vzpostavi se Evropski portal naložbenih projektov (EIPP).

Sprejmejo se njegove tehnične specifikacije, kot so določene v Prilogi.

Člen 2

Za vključitev na EIPP morajo projekti izpolnjevati naslednje pogoje za sprejem:

(a) vrednost projekta (ali programa, ki ga sestavljajo manjši projekti) v smislu potrebnih naložb znaša vsaj 10 milijonov EUR;

(b) projekt sodi v enega od sektorjev, navedenih v členu 9(2) Uredbe (EU) 2015/1017;

(c) nosilec projekta je pravni subjekt, ustanovljen v državi članici;

(d) projekt je skladen s pravom Unije in zadevne države članice;

(e) projekt se bo predvidoma začel izvajati v obdobju treh let po predložitvi EIPP.

Člen 3

Zasebnim nosilcem projektom se zaračuna pristojbina za obravnavo vlog v višini do 250 EUR za projekt.

Nosilci projektov iz javnega sektorja so oproščeni plačila te pristojbine.

Prejemki od pristojbin omogočijo dodatne odobritve v skladu s členom 21(4) Uredbe (EU, Euratom) št. 966/2012 Evropskega parlamenta in Sveta (2) in členom 15(4) Uredbe (EU) 2015/1017.

Člen 4

Ta sklep začne veljati dvajseti dan po objavi v Uradnem listu Evropske unije.

V Bruslju, 22. julija 2015 Za Komisijo Predsednik Jean-Claude JUNCKER

(1) UL L 169, 1.7.2015, str. 1.

(2) Uredba (EU, Euratom) št. 966/2012 Evropskega Parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije in razveljavitvi Uredbe Sveta (ES, Euratom) št. 1605/2002 (UL L 298, 26.10.2012, str. 1).
(7)

Nadalje je v RVSZN 2231 (2015) predvideno, da se ukrepi, uvedeni v RVSZN 1696 (2006), 1737 (2006), 1747 (2007), 1803 (2008), 1835 (2008) in 1929 (2010), ne uporabljajo, v kolikor je to potrebno zaradi izvajanja – pod določenimi pogoji – prenosov in dejavnosti, ki so povezani z uresničitvijo določenih zavez v zvezi z jedrskim vprašanjem, opredeljenih v skupnem celovitem načrtu ukrepanja, ki so potrebni za pripravo na izvajanje navedenega načrta ali za katere je Odbor Varnostnega sveta ZN, ustanovljen na podlagi RVSZN 1737 (2006), določil, da so skladni s cilji RVSZN 2231 (2015).
2.

člen 13a se nadomesti z naslednjim: „Člen 13a Projektna enota 1. EUCAP Sahel Niger ima projektno enoto za opredeljevanje in izvajanje projektov, ki so v skladu s cilji misije in prispevajo k uresničevanju njenega mandata. EUCAP Sahel Niger po potrebi skrbi za lažji potek in svetovanje v zvezi s projekti, ki jih izvajajo države članice in tretje države, za katere so pristojne na področjih, povezanih z EUCAP Sahel Niger, in v podporo njenim ciljem. 2. Ob upoštevanju odstavka 3 je EUCAP Sahel Niger pooblaščena, da EU ter države članice ali tretje države zaprosi za finančne prispevke za izvajanje projektov, za katere je bilo ugotovljeno, da dosledno dopolnjujejo druge dejavnosti EUCAP Sahel Niger, kadar so projekti: (a) predvideni v finančnem izkazu tega sklepa ali (b) vključeni med mandatom, in sicer s spremembo finančnega izkaza na zahtevo vodje misije. Ko Komisija ali te države uradno predlagajo, da njihov finančni prispevek upravlja EUCAP Sahel Niger, EUCAP Sahel Niger s Komisijo ali temi državami sklene dogovor, ki zajema zlasti posebne postopke za obravnavo kakršnih koli pritožb tretjih strani v zvezi s škodo, nastalo zaradi dejanj ali opustitev dejanj EUCAP Sahel Niger pri uporabi sredstev, ki jih zagotovijo te države. Sodelujoče države članice se zaradi dejanj ali opustitev dejanj EUCAP Sahel Niger pri uporabi sredstev teh držav v nobenem primeru ne smejo sklicevati na odgovornost Unije ali VP. 3. Finančne prispevke EU ali tretjih držav za projektno enoto mora odobriti PVO.“
SL Uradni list Evropske unije L 189/39

IZVEDBENI SKLEP KOMISIJE (EU) 2015/1175

z dne 15. julija 2015

o spremembi Odločbe 2006/473/ES glede priznanja sodnega okrožja Gordonija v Južni Afriki kot nenapadenega z organizmom Guignardia citricarpa Kiely (vsi sevi, patogeni za rod Citrus)

(notificirano pod dokumentarno številko C(2015) 4749)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti točke 16.4 oddelka I dela A Priloge IV k Direktivi,

ob upoštevanju naslednjega:

(1) Z Odločbo Komisije 2006/473/ES (2) sta bili sodni okrožji province Severna Kaplandija v Južni Afriki priznani kot nenapadeni z organizmom Guignardia citricarpa Kiely (vsi sevi, patogeni za rod Citrus).

(2) Na podlagi informacij, ki jih je predložila Južna Afrika glede sodnega okrožja Gordonija v provinci Severna Kaplandija, in ob upoštevanju, da organizem Guignardia citricarpa Kiely (vsi sevi, patogeni za Citrus) ni bil najden na citrusih s poreklom iz navedenega območja, se zdi, da je sodno okrožje Gordonija nenapadeno z navedenim škodljivim organizmom. Zato ga je primerno priznati kot nenapadeno z organizmom Guignardia citricarpa Kiely (vsi sevi, patogeni za rod Citrus).

(3) Odločbo 2006/473/ES bi bilo zato treba ustrezno spremeniti.

(4) Ukrepi iz tega sklepa so v skladu z mnenjem Stalnega odbora za rastline, živali, hrano in krmo –

SPREJELA NASLEDNJI SKLEP:

Člen 1

Točka (a) člena 3(2) Odločbe 2006/473/ES se nadomesti z naslednjim besedilom:

„(a) Južna Afrika: Zahodna Kaplandija; Severna Kaplandija: sodna okrožja Gordonija, Hartswater in Warrenton;“

Člen 2

Ta sklep je naslovljen na države članice.

V Bruslju, 15. julija 2015 Za Komisijo Vytenis ANDRIUKAITIS Član Komisije

(1) UL L 169, 10.7.2000, str. 1.

(2) Odločba Komisije 2006/473/ES z dne 5. julija 2006 o priznanju določenih tretjih držav in določenih območij tretjih držav kot neokuženih z vrstami Xanthomonas campestris (vsi sevi, patogeni za rod Citrus), Cercospora angolensis Carv. et Mendes in Guignardia citricarpa Kiely (vsi sevi, patogeni za rod Citrus) (UL L 187, 8.7.2006, str. 35).
2.

vstavi se naslednji člen: „Člen 12a Projektna enota 1. EUPOL COPPS ima projektno enoto za opredeljevanje in izvajanje projektov, ki so v skladu s cilji misije in prispevajo k uresničevanju njenega mandata. EUPOL COPPS po potrebi skrbi za lažji potek in svetovanje v zvezi s projekti, ki jih izvajajo države članice in tretje države v lastni odgovornosti na področjih, ki so povezana z EUPOL COPPS in podpirajo njene cilje. 2. Ob upoštevanju odstavka 3 je EUPOL COPPS pooblaščena, da Unijo ter države članice ali tretje države zaprosi za finančne prispevke za izvajanje projektov, za katere je bilo ugotovljeno, da dosledno dopolnjujejo druge dejavnosti EUPOL COPPS, kadar so projekti: (a) predvideni v finančnem izkazu tega sklepa ali (b) vključeni v izkaz med mandatom misije, in sicer s spremembo finančnega izkaza na zahtevo vodje misije. Ko bodo Komisija ali navedene države uradno predlagale, da njihov finančni prispevek upravlja EUPOL COPPS, bo EUPOL COPPS sklenil s Komisijo ali navedenimi državami dogovor, ki bo zajemal zlasti posebne postopke za obravnavo morebitnih pritožb tretjih strani v zvezi s škodo, nastalo zaradi dejanj ali opustitev dejanj EUPOL COPPS pri uporabi sredstev, ki jih zagotovijo te države. Prispevajoče države se zaradi dejanj ali opustitve dejanj EUPOL COPPS pri uporabi sredstev, ki so jih zagotovile, v nobenem primeru ne morejo sklicevati na odgovornost Unije ali VP. 3. Finančne prispevke Unije, držav članic ali tretjih držav za projektno enoto mora odobriti PVO.“;
SL Uradni list Evropske unije L 110/24

SKLEP KOMISIJE (EU) 2015/669

z dne 24. aprila 2015

o razveljavitvi Odločbe 2007/421/ES o objavi seznama organizacij, ki so jih kot priznane v skladu z Direktivo Sveta 94/57/ES uradno sporočile države članice

(notificirano pod dokumentarno številko C(2015) 2596)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 391/2009 Evropskega parlamenta in Sveta z dne 23. aprila 2009 o skupnih pravilih in standardih za organizacije za tehnični nadzor in pregled ladij (1) ter zlasti člena 4(5) Uredbe,

ob upoštevanju naslednjega:

(1) Z Odločbo Komisije 2007/421/ES (2) je bilo določeno, da generalni direktor za energijo in promet do 1. julija vsako leto objavi v Uradnem listu Evropske unije posodobljen seznam organizacij, ki so priznane v skladu z Direktivo Sveta 94/57/ES (3).

(2) Direktiva 94/57/ES je bila prenovljena v ločena pravna akta Skupnosti, in sicer v Direktivo 2009/15/ES Evropskega parlamenta in Sveta (4) ter Uredbo (ES) št. 391/2009. Navedena uredba vsebuje določbe o sestavi in posodabljanju seznama priznanih organizacij.

(3) Komisija v skladu s členom 4(5) Uredbe (ES) št. 391/2009 sestavi in redno posodablja seznam organizacij, ki so priznane v skladu z navedenim členom in navedeni seznam objavi v Uradnem listu Evropske unije.

(4) Odločba 2007/421/ES je zastarela, zato bi jo bilo treba razveljaviti in hkrati redno v Uradnem listu Evropske unije objavljati posodobljen seznam organizacij, priznanih v skladu z Uredbo (ES) št. 391/2009 –

SPREJELA NASLEDNJI SKLEP:

Člen 1

Odločba 2007/421/ES se razveljavi.

Člen 2

Generalni direktor za mobilnost in promet najpozneje do 31. avgusta 2015 v Uradnem listu Evropske unije objavi seznam organizacij, ki so priznane v skladu z Uredbo (ES) št. 391/2009, seznam pa se posodablja po potrebi zaradi upoštevanja sprememb o pravnih osebah, vključenih v navedeni seznam.

Člen 3

Ta sklep je naslovljen na države članice.

V Bruslju, 24. aprila 2015 Za Komisijo Violeta BULC Članica Komisije

(1) UL L 131, 28.5.2009, str. 11.

(2) Odločba Komisije 2007/421/ES z dne 14. junija 2007 o razveljavitvi Odločbe 96/587/ES o objavi seznama organizacij, ki so jih kot priznane v skladu z Direktivo Sveta 94/57/ES uradno sporočile države članice (UL L 157, 19.6.2007, str. 18).

(3) Direktiva Sveta št. 94/57/ES z dne 22. novembra 1994 o skupnih predpisih in standardih za organizacije, pooblaščene za inšpekcijski pregled in nadzor ladij ter za ustrezne ukrepe pomorskih uprav (UL L 319, 12.12.1994, str. 20).

(4) Direktiva 2009/15/ES Evropskega parlamenta in Sveta z dne 23. aprila 2009 o skupnih pravilih in standardih za organizacije, pooblaščene za tehnični nadzor in pregled ladij, ter za ustrezne ukrepe pomorskih uprav (UL L 131, 28.5.2009, str. 47).
(6)

V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo, posledično Danska ne sodeluje pri izvajanju tega sklepa in ne prispeva k financiranju te misije –
(1)

Komisija je 5. novembra 2014 na 2104. seji kolegija sklenila, da bo reorganizirala svoje službe ter prenesla naloge v zvezi s pobudami Komisije za zakonske in podzakonske akte s ciljem zaščite eura proti ponarejanju in nalogo podpore na tem področju prek usposabljanja in tehnične pomoči z Evropskega urada za boj proti goljufijam na Generalni direktorat za gospodarske in finančne zadeve.
SKLEP SVETA (SZVP) 2015/236

z dne 12. februarja 2015

o spremembi Sklepa 2010/413/SZVP o omejevalnih ukrepih proti Iranu

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 29 Pogodbe,

ob upoštevanju Sklepa Sveta 2010/413/SZVP z dne 26. julija 2010 o omejevalnih ukrepih proti Iranu in razveljavitvi Skupnega stališča 2007/140/SZVP (1) in zlasti člena 23 Sklepa,

ob upoštevanju naslednjega:

V Sklepu 2010/413/SZVP je tudi določeno, da se ukrepi zamrznitve sredstev iz navedenega sklepa ne uporabljajo za dejanja in transakcije, ki se izvršijo v zvezi s subjekti iz Priloge II k navedenemu sklepu, če so ta dejanja in transakcije potrebni, da se do 31. decembra 2014 izpolnijo zadevne obveznosti.

SPREJEL NASLEDNJI SKLEP:

Člen 1

Člen 20(14) Sklepa 2010/413/SZVP se nadomesti z naslednjim:

„14. Odstavka 1 in 2 se ne uporabljata za dejanja in transakcije, ki se izvršijo v zvezi s subjekti iz Priloge II, če so ta dejanja in transakcije potrebni, da se do 30. junija 2015 izpolnijo obveznosti iz člena 3c(2), pod pogojem, da je ta dejanja in transakcije za vsak posamezen primer vnaprej odobrila zadevna država članica. Zadevna država članica o svoji nameri, da bo zagotovila odobritev, obvesti druge države članice in Komisijo.“
(1)

Evropski sklad za prilagoditev globalizaciji (ESPG) je bil ustanovljen za zagotavljanje podpore delavcem, ki so postali presežni, in samozaposlenim osebam, ki so prenehale opravljati svoje dejavnosti zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize, ki je obravnavana v Uredbi (ES) št. 546/2009 Evropskega parlamenta in Sveta (4), ali zaradi nove svetovne finančne in gospodarske krize, ter za pomoč pri njihovi ponovni vključitvi na trg dela.
(3)

Podpis in sklenitev Sporazuma med Evropsko unijo in Evropsko skupnostjo za atomsko energijo ter Švicarsko konfederacijo o znanstvenem in tehnološkem sodelovanju, ki Švicarsko konfederacijo pridružuje okvirnemu programu za raziskave in inovacije Obzorje 2020 ter programu za raziskave in usposabljanje Evropske skupnosti za atomsko energijo, ki dopolnjuje Obzorje 2020, ter ureja sodelovanje Švicarske konfederacije v dejavnostih ITER, ki jih izvaja Fuzija za energijo (v nadaljnjem besedilu: Sporazum), sta predmet ločenega postopka glede zadev, ki sodijo na področje uporabe Pogodbe o Evropski uniji in Pogodbe o delovanju Evropske unije.
(7)

Za preprečitev kakršnih koli nepotrebnih motenj v trgovini v Uniji in v izogib tveganju, da tretje države sprejmejo neupravičene omejitve trgovanja, je treba na ravni Unije nemudoma opredeliti navedena območja v Italiji in zagotoviti, da se pošiljke z živo perutnino, perutnino na začetku nesnosti, enodnevnimi piščanci in valilnimi jajci ne odpremijo z navedenih območij v druge države članice ali tretje države.
„8d.

(a) Države Efte od 1. januarja 2014 sodelujejo v dejavnostih, ki lahko izhajajo iz naslednjega akta Unije: — 32014 R 0377: Uredba (EU) št. 377/2014 Evropskega parlamenta in Sveta z dne 3. aprila 2014 o vzpostavitvi programa Copernicus in razveljavitvi Uredbe (EU) št. 911/2010 (UL L 122, 24.4.2014, str. 44). (b) Države Efte finančno prispevajo k dejavnostim iz točke (a) v skladu s členom 82(1)(a) Sporazuma EGP in Protokolom 32 k Sporazumu EGP. (c) Stroški, nastali zaradi dejavnosti, katerih izvajanje se začne po 1. januarju 2014, se lahko štejejo za upravičene od začetka ukrepa v skladu z zadevnim sporazumom o nepovratnih sredstvih ali zadevnim sklepom o nepovratnih sredstvih, pod pogojem da Sklep Skupnega odbora EGP št. …/2014 z dne … začne veljati pred zaključkom ukrepa. (d) Države Efte polno sodelujejo v vseh odborih Unije, ki pomagajo Evropski komisiji pri upravljanju, razvoju in izvajanju dejavnosti iz točke (a), nimajo pa glasovalne pravice. (e) Ta odstavek se ne uporablja za Norveško in Lihtenštajn.“
Uničenje HOS se lahko doseže na primer s termično oksidacijo (sežigom) ali s katalitično oksidacijo, kadar rekuperiranje ni zlahka izvedljivo. Za preprečitev eksplozije so potrebne varnostne zahteve (npr. naprave za zadrževanje plamena).

Termična oksidacija se običajno izvaja v enokomornem, refrakcijskem oksidatorju s plinskim gorilnikom in odvodnikom. Če je prisoten bencin, je učinkovitost izmenjevalnika toplote omejena in temperature predgretja se vzdržujejo pod 180 °C za zmanjšanje nevarnosti vžiga. Delovne temperature so v razponu od 760 °C do 870 °C in zadrževalni čas je običajno 1 sekunda. Kadar za ta namen ni na voljo posebna sežigalna peč, se lahko uporabi obstoječa peč, da se zagotovita zahtevana temperatura in zadrževalni čas.

Za katalitično oksidacijo je potreben katalizator, da pospeši hitrost oksidacije z adsorbiranjem kisika in HOS na svoji površini. Katalizator omogoča, da pride do reakcije oksidacije pri nižji temperaturi, kot je potrebna za termično oksidacijo: običajno v razponu od 320 °C do 540 °C. Prvi korak predgretja (z elektriko ali plinom) se opravi zato, da se doseže temperatura, ki je potrebna za sproženje katalitične oksidacije HOS. Korak oksidacije se pojavi, kadar se zrak spusti skozi oblogo trdih katalizatorjev.
(2)

V skladu s členom 8 Direktive 98/8/ES je podjetje Jansen PMP pri pristojnih organih Združenega kraljestva vložilo vlogo za izdajo dovoljenja za tri biocidne proizvode za zaščito lesa, ki vsebujejo IPBC in propikonazol (v nadaljnjem besedilu: sporni proizvodi). Dovoljenja za proizvode, ki jih je izdalo Združeno kraljestvo, so zajemala različne metode nanašanja, vključno z avtomatizirano potopitvijo za industrijsko uporabo in pršenjem (v zaprtih prostorih ali na prostem) za poklicno in nepoklicno uporabo. Številne države članice so posledično izdale dovoljenja za sporne proizvode na podlagi medsebojnega priznavanja.
(3)

Republika Moldavija je članica Srednjeevropskega sporazuma o prosti trgovini med Albanijo, Bosno in Hercegovino, Nekdanjo jugoslovansko republiko Makedonijo, Republiko Moldavijo, Črno goro, Srbijo in Kosovom (2). To pomeni, da ima Republika Moldavija sklenjen veljaven sporazum o prosti trgovini s šestimi pogodbenicami Konvencije in izpolnjuje pogoj iz člena 5(1) Konvencije, da bi postala pogodbenica.